Embaixada Japaun nian iha Timor-Leste

**Bolsa de Estudu Governu Japaun ba 2013**

Embaixada Japaun nian iha Timor-Leste konvida aplikantes Timor Oan sira ne’ebe mak hakarak ba estuda iha Japaun. Iha programa diferentes tolu ne’ebe mak oferese ba sira ne’ebe mak foin remata Eskola Sekundaria tinan ne’e. halo favor haree iha kraik informasaun detailhadu kona ba programa ida-idak. Loron ikus ba hatama aplikasaun ba iha Embaixada Japaun iha Dili mak **Maiu 31, 2012**.

1. Undergraduate Students

* Aplikantes tenki moris **entre Abril 2, 1991 no Abril 1, 1996**
* Aplikantes tenke remata ona kurikulu eskola tinan 12 (remata ona eskola sekundaria)
* Durasaun husi bolsa de estudu ne’e mak **tinan lima** inklui mos kursu lian Japones durante tinan ida.

1. College of Technology Students

* Aplikantes tenki moris **entre Abril 2, 1991 no Abril 1, 1996**
* Aplikantes tenke remata ona kurikulu eskola tinan 12 (remata ona eskola sekundaria)
* Durasaun husi bolsa de estudu ne’e mak **tinan haat** inklui mos kursu lian Japones durante tinan ida.
* Area de estudu tenke hili ida husi area oi-oin iha parte **enjineria** nian.

1. Specialized Training College Students

* Aplikantes tenki moris entre Abril 2, 1991 no Abril 1, 1996
* Aplikantes tenke remata ona kurikulu eskola tinan 12 (remata ona eskola sekundaria)
* Area de estudu tenki hili husi teknologia, kuidadu pesoal no nutrisaun, edukasaun no bem estar, negosiu no seluk tan. Objetivu prinsipal husi kursu ida ne’e mak atu hanorin kona ba abilidade vokasional.

Se kuandu ita boot sira iha interese, favor ida lee didiak informasaun detaihadu kona ba programa bolsa de estudu ne’e iha website tuir mai, ita boot sira mos bele download formulariu aplikasaun husi website ne’e. Kopia husi formulariu aplikasaun mos bele mai foti iha Embaixada Japaun. Se ita boot sira iha perguntas ruma, sente livre atu kontaktu Embaixada Japaun iha 332-3131 ka [gamamarlina@gmail.com](mailto:gamamarlina@gmail.com)

“Study in Japan Comprehensive Guide”

<http://www.studyjapan.go.jp/en/toj/toj0307e.html>